หุ้นแกว่งรอหน้าผาการคลัง
ดัชนีหุ้นไทยวันที่ 24 ธ.ค.ดัชนีปรับขึ้นเล็กน้อย 2.44 จุดหรือเพิ่มขึ้น0.18%มาปิดที่ 1,375.82จุุด
24 ธ.ค. 2555

ดัชนีหุ้นไทยวันที่ 24 ธ.ค.ดัชนีปรับขึ้นเล็กน้อย 2.44 จุดหรือเพิ่มขึ้น0.18%มาปิดที่ 1,375.82จุุด ดัขนีเคลื่อนไหวในกรอบแคบทั้งในแดนลบและแดนบวกตลอดทั้งวัน ด้วยมูลค่าการซื้อขาย 25,670.85 ล้านบาท ธนาคารกรุงศรีอยุธยา(BAY  )ปิดที่32.75  +0.75 บาท(+2.34%)  บริษัทเนชั่นมัลติมีเดียกรุ๊ป(NMG)  ปิดที่  1.99 บาท +0.22 บาท(+12.43%)  บริษัทเจริญโภคภัณฑ์อาหาร(CPF  )ปิดที่33.75บาท  -0.25 บาท(-0.74%)  บริษัทซีพีออลล์(CPALL)ปิดที่  44.75  บาท-0.50บาท (-1.10%)  บริษัทบีทีเอสกรุ๊ปBTS  ปิดที่  6.90 บาท +0.15 บาท(+2.22% ) นักวิเคราะห์บริษัทหลักทรัพย์(บล.)ธนชาตคาดว่า ดัชนีรอความชัดเจนจากการแก้ไขปัญหา หน้าผลการคลังของสหรัฐปลายสัปดาห์นี้ โดยคงแนะนำ “เลือกซื้อ” สำหรับ BTS, CPF, บริษัทชินคอร์ปอเรชัน(INTUCH)บริษัทไทยยูเนี่ยนโฟร์เซ่นโปรดักส์( TUF)บริษัทบางจากปิโตรเลียม( BCP) และบริษัทบิ๊กซีซูเปอร์เซ็นเตอร์( BIGC )เป็นหลัก ทั้งนี้แม้ราคา CPF จะอ่อนตัวลงมาต่อเนื่องจากช่วงกลางสัปดาห์ก่อน แต่ยังมองว่าเป็นจังหวะเก็บสะสมหุ้นต่อไปเนื่องจากประการแรกราคาไก่ที่ฟื้นตัวมาที่ระดับ 44.50 บาท จะเป็นปัจจัยสนับสนุนกำไรตั้งแต่ ไตรมาสแรกปี 2556เป็นต้นไป ประการที่สองคาดการณ์กำไรเปกติเติบโตสูงถึง 30% ในปี 2556 ประการที่สาม ราคาหุ้นถูกกว่า ตลาดมากตั้งแต่ต้นปีที่ผ่านมา และปัจจุบันซื้อขายที่ สัดส่วนราคาต่อกำไร(พีอี)เพียง 9 เท่า (หักส่วนของ CPALL ออกไป) ทำให้มี โอกาสน้อยที่ราคาจะลดลง